TALK: LONE FRANK - 'Hvad er kærlighed?' - UDSOLGT - Thorvaldsens Museum
Lukket 24/12, 25/12, 31/12 og 1/1
Årskort 1 + 1: 280 kr.
Gratis adgang på onsdage
Husk gyldigt coronapas og mundbind
TALK: LONE FRANK - Hvad er kærlighed? - UDSOLGT
27. JANUAR KL.19
I forbindelse med vores udstilling 'KÆRLIGHED – Thorvaldsens tegninger' byder vi indenfor til en talk om netop det: Kærlighed. For hvad er kærlighed egentlig for noget?
Med Lone Franks videnskabelige perspektiv, kommer vi omkring de evolutionære kræfter, der har sat rammerne for vores følelser, og kigger på den hemmelighedsfulde kemi og spidsfindige hjerneaktivitet, der i sidste ende dirigerer vores personlige kærlighedsliv.
Om Lone Frank
Lone Frank er videnskabsjournalist, forfatter og foredragsholder med en baggrund som forsker og ph.d. i neurobiologi. Hun er tilknyttet Weekendavisen og kendt som en markant debattør og meningsdanner i forhold til sundhed, medicin, teknologi og etik.
Hvor: Thorvaldsens Museum
Pris: 150 kr inkl. entré til museet
Dørene åbner kl.18 - du er velkommen til at se vores fokusudstilling 'KÆRLIGHED - Thorvaldsens tegninger' inden arrangementet begynder.